Pizza met tamatiepesto, aarbeie en avokado | Tuis
Pizza met tamatiepesto, aarbeie en avokado
Dié heerlike kombinasie van aarbeie en avokado is eie aan die lente, wanneer albei dié vrugte in seisoen is.
Gebruik gekoopte pizzabasisse as jy haastig is, maar dis regtig die moeite werd om die deeg te maak – jy kan dit ook oornag in die yskas bêre.
Maak: 4 pizzas van 20 cm in deursnee
Bereidingstyd: 30 minute, plus rystyd
500 g witbrood- of koekmeel
5 ml vars tiemie, fyn gekap
125 ml sondroogtamatiepesto
2-3 avokado's, in skyfies gesny
250 g aarbeie, in skyfies of kwarte gesny
prosciutto of parmaham
1 Maak die deeg: Meng die meel, gis, sout, swartpeper en tiemie saam in 'n mengbak. Maak 'n holte in die middel en gooi die louwarm water en olyfolie by. Meng dit deur met jou hande om 'n deeg te vorm en sorg dat die kante van die mengbak skoon is. Gooi nog water by, indien nodig. Sit die deeg op 'n meelbestrooide oppervlak en knie dit vir sowat 10 minute of totdat die deeg glad en elasties is. (Jy kan dit ook in 'n menger sit en met 'n deeghaak knie.)
2 Laat die deeg op 'n warm plek rys totdat dit in volume verdubbel het. Knie dan die deeg af en rol dit dun uit (omtrent die dikte van 'n pannekoek) en pak dit op gesmeerde bakplate. Smeer die pesto oor die deegsirkels en bedek dit met kleefplastiek. Sit dit op 'n warm plek om vir sowat 10-15 minute te rus. Voorverhit intussen die oond.
3 Bak die pizzabasisse in 'n voorverhitte oond totdat dit goudbruin en gaar is. Pak die avokadoskyfies bo-op sodra dit uit die oond kom, gevolg deur die aarbeie en repies prosciutto of parmaham. Sit 'n hand vol roketblare bo-op, geur met swartpeper, drup olyfolie oor en sit dadelik voor.